open-index/open-wikipedia-markdown huggingface dataset:
Bodo Bittner

**Bodo Bittner** (født 5. februar 1940 i Berlin, død 23. september 2012) var en vesttysk bobkjører som deltok i de olympiske vinterleker 1976 i Innsbruck.

Bittner vant en olympisk bronsemedalje i bobsleigh under Vinter-OL 1976 i Innsbruck. Han var med på den vesttyske firerboben som kom på tredjeplass bak Øst-Tyskland og Sveits. De andre på laget var Wolfgang Zimmerer, Peter Utzschneider og Manfred Schumann.

## OL-medaljer
* 1976  Innsbruck -  Bronse i bobsleigh, firerbob  Vest-Tyskland

## Referanser


## Eksterne lenker
*
Jorge Hernández Aldana

**Jorge Hernández Aldana** (født 1969) er en venezuelansk filmskaper og regissør som bor i Mexico by.

I 1986 begynte han å studere ved Universidad Simón Bolívar i Caracas, for å bli eletriker, men i en alder av 23 bestemte han seg for å i stedet starte en filmkarriere. I 1993 startet han på Lodz Film School i Polen. I 2002 vant han Kortfilmfestivalen i Caracas. Guillermo Arriaga som på den tiden var medlem av juryen, ble overrasket over kvaliteten på Hernandezs kortfilm og ba ham om å gjøre et prosjekt med ham i Mexico. Arriaga Hernandes bidro med å produsere hans neste kortfilm *Aprendiz* i 2005.

I 2007 kom Hernandez' debutfilm, *[[The Night Buffalo]]* (spansk: *El búfalo de la noche*), er basert på en roman av hans venn Arriaga. Filmen hadde premiere på Sundance Film Festival. Hernandez har også regissert flere filmprosjekter for det progressive rockebandet The Mars Volta, han har for eksempel laget musikkvideoen for deres Grammy-vinnende singel «Wax Simulacra». Han har også filmet en dokumentar om bandet.

## Referanser


## Eksterne lenker
*
Anonymarkitektur

**Anonymarkitektur** er en betegnelse som brukes om arkitektur som ikke er knyttet til navngitte formgivere - *arkitektur uten arkitekt*. Anonymarkitektur kan ha stor verdi både fordi bygningene er arkitektonisk gjennomarbeidede og bygget med høye, håndverksmessige kvaliteter. Disse bygningene kan fortelle om byggherrens og byggmesterens tekniske og estetiske forbilder, inspirasjon og påvirkning, regionalt og lokalt. Anonymarkitektur kan også betegnes som folkelig arkitektur som er utviklet gjennom år på bakgrunn av tradisjon, felles interesser og nytte. 

Det er viktig å legge merke til at *anonymarkitektur* ikke nødvendigvis er det samme som *anonym arkitektur*.

I Norge starter den planmessige, skolerte arkitekturen med festningsverkene som ble oppført fra midten av 1600-tallet med offisersutdannede ingeniører som ansvarlige. En egen, sivil, norsk arkitektutdannelse kom først på plass da NTH ble opprettet i 1910. Før dette valgte mange en utdannelse som bygningsingeniør eller studerte til arkitekt ved institusjoner i utlandet. Helt frem til vår tid har det vært vanligst at det er en byggmester som står for utforming, tegning og teknisk beregning av private bygninger.

Anonymarkitektur var et begrep som kom inn i språket på 1960-tallet, da tidsånden gav rom for at man ikke bare så de store, monumentale, signerte bygningene, men også oppdaget hvordan enkeltbygninger og strøksbebyggelse kunne fortelle viktige historier om en sivilisasjon, en betydelig utvikling eller en historisk hendelse. Over tid vokste det tilsynelatende betydningsløse og uinteressante til å få kulturell og historisk verdi. I mange tilfeller vil anonymarkitektur representere og gjenspeile det folkelige og folkets tenking og utvikling langt bedre enn de monumentale byggverkene – som ofte er unntak og ikke representerer det hverdagslige og allmenne.

Melkeramper i Selbu er et godt eksempel på anonymarkitektur fra Norge, et annet er de norske bondestuene og ensartet boligbygging.

I Tysfjord kommune har man i flere år arbeidet med restaureringen av Rørvik gård. Gården er et eksempel på et selvbergingsbruk og folkelig arkitektur. 

Anonymarkitektur har vært løftet frem av Riksantikvaren i forbindelse med markeringen av Kulturminneåret 2009.

## Se også
*Byggeskikk

## Referanser
Hans Jürgen Gerhardt

**Hans-Jürgen Gerhardt** (født 5. september 1954), østtysk bobkjører som deltok i de olympiske vinterleker 1980 i Lake Placid.

Gerhardt ble olympisk mester i bobsleigh under vinter-OL 1980 i Lake Placid. Han var med på det østtyske laget som vant konkurransen i firerbob. De andre på laget var Bernhard Germeshausen, Meinhard Nehmer og Bogdan Musiol. Sammen med Bernhard Germeshausen vant han sølv i toerbob.

Gerhardt ble verdensmester i bobsleigh tre ganger, i firerbob 1977 i St. Moritz og i både toer- og firerbob 1981 i Cortina d'Ampezzo.
## OL-medaljer
* 1980  Lake Placid -  **Gull** i bobsleigh, firerbob  Øst-Tyskland 
* 1980  Lake Placid -  Sølv i bobsleigh, toerbob  Øst-Tyskland

## Eksterne lenker
*
Wax Simulacra

***Wax Simulacra*** er en Grammy Award-vinnende singel fra albumet *[[The Bedlam in Goliath]]* av The Mars Volta. Singelen debuterte 18. november 2007 på San Francisco's Live 105 FM. Den hadde tidligere vært spilt live av bandet under navnet «Idle Tooth». B-siden «Pulled to Bits» er en cover av en Siouxsie & the Banshees-sang.

Sangen fikk en Grammy for Best Hard-Rock Performance.

## Spor
#«Wax simulakre» – 2:40
#«Pulled To Bits» – 3:33
Søre Ål skole

**Søre Ål skole** er en fulldelt barneskole på Søre Ål i Lillehammer. Skolen har åpen planløsning med undervisning i landskap istedenfor klasserom. Innenfor dette er det inndeling i grupper etter behov. Anlegget består av fire bygninger. Skolen hadde 361 elever i 2018–19.

Elevene fra Søre Ål går vanligvis videre på Åretta ungdomsskole.

## Referanser


## Eksterne lenker
*
G. William Skinner

**George William Skinner** (født 14. februar 1923 i Oakland i California i USA, død 25. oktober 2008 var en ledende amerikansk antropolog och sinolog, mest kjent for sine studier av markeder og handel på den tradisjonelle kinesiske landsbygden.

Skinner gjennomførte sitt antropologiske feltarbeide i provinsen Sichuan mot slutten av  1940-årene, der han blant annet traff den svenske sinologen Göran Malmqvist, som også forsket i regionen.

Han var ved sin død professor emeritus ved University of California i Davis, og hadde tidligere undervist ved Cornell University og Stanford University. Han var tidlig en ledende talsmann for vekten av spatiale faktorer i studiet av Kina. Han redegjorde i en berømt forelesning for Association for Asian Studies i 1985 for hva han mente med dette.

Hans største innflytelse ble ved de teoriene omkring Kinas fysiografiske makroregioner som han videreutviklet. Hans klassiske studie om dette tema fra tidlig i 1960-tallet er fortsatt viktig for studiet av Kinas antropologi, økonomi og geografi. Under sine siste år var han en av de drivande kreftene bak et projekt basert ved Harvard- og Fudan-universitetene ved navn *China Historical Geographic Information Systems*.

## Verker i utvalg
* «Marketing and Social Structure in Rural China», i *Journal of Asian Studies* 24, nr. 1, 2 og 3 (1964).
* «Presidential Address: The Structure of Chinese History», i *Journal of Asian Studies* 44, nr. 2 (1985): 271-92.

## Referanser
Gun Röring

**Gun Margareta Röring** (født 16. juni 1930 i Umeå, død 17. mars 2006 samme sted) er en tidligere svensk turner. Hun representerte *Gymnastikföreningen Ryck In*.

Hun deltok i OL 1952, 22 år gammel. Her vant Sverige gull i troppskonkurransen; de hadde et program der de brukte baller. Sovjetunionen på andreplass brukte ringer, på samme måte som i moderne rytmisk gymnastikk. I lagkonkurransen sammenlagt kom Sverige på 4.-plass. Individuelt kom hun på 23.-plass sammenlagt, og ble Sveriges nest beste utøver. Karin Lindberg ble lagets beste, på 17.-plass.

## Eksterne lenker
* 
* Profil på DatabaseOlympics.com
Konfuciusinstituttet

**Konfuciusinstituttet** (kinesisk: 孔子学院; pinyin: *Kǒngzǐ xuéyuàn*) er et språk- og kulturinstitutt representert i et høyt antall land. Instituttet støtter undervisning i kinesisk internasjonalt gjennom sine lokale avdelinger. Instituttet, som er oppkalt etter oldtidsfilosofen Konfucius, har sitt hovedkontor i Beijing i Kina og er understilt et regjeringskontrollert organ for undervisning i kinesisk utenlands.

Ett slikt institutt ble grunnlagt som et forsøk i Tasjkent i Usbekistan i juni 2004 og det første egentlige instituttet ble innviet i Seoul i Sør-Korea i november samme år. Per juli 2010 fantes det 316 konfuciusinstitutter og 337 konfuciusklasserom i 94 land og territorier. Da er ikke konfuciusinstituttet på nettstedet «Second Life» regnet med. 

Det første Konfuciusinstituttet i Europa ble etablert i  Sverige; Nordiska Konfuciusinstitutet ved Stockholms universitet, som ble innviet av den kinesiske ambassadøren Lü Fengding den 18. februar 2005.

Ettersom Konfuciusinstituttet til forskjell fra andre statsstøttede språk- og kulturinstitusjoner som Goethe-Institut eller British Council virker direkte ved universitetene er det blitt kritisert som en angivelig trussel mot den akademiske frihet. 

## Referanser
Tåkebaklys

**Tåkebaklys** er en type *hjelpelys* på biler og andre motorkjøretøy. Som navnet sider er tåkebaklys, ett eller to, plassert bak på bilen. Enkeltlys plasseres på bilens venstre side, to lykter skal ha symmetrisk plassering. De detaljerte reglene for plassering finnes i Kjøretøyforskriften.

Tåkebaklys skal betjenes med separat bryter og det skal være en egen kontrollampe som varsler føreren om at lyset er tent. Tåkebaklys skal i likhet med andre hjelpelys som f.eks tåkelys bare brukes til det formål det er bestemt for.

## Bruk av tåkebaklys
Riktig brukt kan tåkelys og tåkebaklys øke veisikkerheten og er en del av bilens aktive sikkerhetsutstyr.

Tåkebaklys skal bare brukes under ekstreme forhold, f.eks ved svært tett tåke (med sikt under 100 meter eller mindre) og ved tett snøfall. Detaljene i bestemmelsene om bruk varierer fra land til land. I Tyskland sier bestemmelsene under 50 meters sikt kombinert med en regel som sier at maksimalhastigheten i slike tilfeller er 50 km/t. I Belgia er siktgrensen 100 meter. I Frankrike er det ikke angitt en spesifikk siktgrense, men bruk av tåkebaklys i regn er forbudt. Kommer nedbøren som regn, vil det sterke, røde lyset og lysrefleksene i regnvannet kunne virke blendende på andre trafikanter, spesielt bakenforkjørende. 

Grunnregelen for all lysbruk er at man ikke må blende andre trafikanter med lysutstyr. Dette impliserer i praksis at så snart føreren av en bil med tente tåkebaklys ser lysene fra en bakenforkjørende i bakspeilet, skal tåkebaklyset slås av. Tåkebaklys bør av samme grunn også slås av i det man kjører forbi et annet kjøretøy. Det kan slås på når man ikke lenger har andre bakenforkjørende. 

Forelegget for feil bruk av lysutstyr i Norge er 2&nbsp;000 kroner.

## Referanser
Gastroenterologi

**Gastroenterologi** (fra gresk *gastros*, «mage», *enteron*, «tarm» og *logos*, «fornuft») er læren om fordøyelsessystemet og dets organer og sykdommer i disse. Gastroenterologi er en underdisiplin i indremedisin, en del av klinisk medisin. 

Videreutdanningen til gastroenterolog tar vanligvis 6 år etter medisinstudiet.

Typiske sykdommer som blir behandlet i gastroenterologien er:
* Kronisk-inflammatorisk tarmsykdom (bl.a. Crohn sykdom og Ulcerøs Kolitt)
* Cøliaki
* Kreft i spiserør, mage, tarm, lever, galleblære og bukspyttkjertel
* Infeksjoner i mage-tarmsystemet
* Pankreatitt
* Galleblæresykdommer og gallestein
* Leversykdommer (f.eks. hepatitt, primær skleroserende kolangitt)
* Gastroøsofageal reflukssykdom, dyspepsi, øsofagitt og gastritt
* Svelgforstyrrelser

Typiske undersøkelser utført i gastroenterologien:
* Endoskopi (gastroskopi, colonoskopi, sigmoidoskopi osv.)
* ERCP (endoskopisk retrograd kolangiopankreatoduodenoskopi)
* CT og MRI
* Barium-kontrast røntgen

## Kjente gastroenterologer
* Burill Bernhard Crohn
* Barry Marshall
* Robin Warren
* Adolph Kussmaul
* William Beaumont

## Referanser


## Eksterne lenker
* 
* Norske doktoravhandlinger om gastroenterologi, i fulltekst
Chrétien-Louis-Joseph de Guignes

**Chrétien-Louis-Joseph de Guignes** (født 1759, død 1845) var en fransk diplomat og reisende med sinologiske interesser. Han var sønn av Joseph de Guignes.

Han ble blant annet medlem av *Académie des sciences de l'Institut de France* (seksjonen for geografi og navigasjon) og av *Académie des inscriptions et belles-lettres*. 

I 1784 begav Guignes seg til Kina. Som tolk ledsaget han i 1794
en nederlandsk sendeferd til Beijing som ble ledet av Isaac Titsingh. Han
utgav etter sin hjemkomst *Voyage a Pékin ... *. 

Han utgav også en lett bearbeidet versjon av fransiskanerpateren Basile da Glemonas (1648–1704) *Dictionnaire Chinois, Français et Latin, ... *. Dette gjorde han på oppdrag av keiser Napoleon. Han gjorde imidlertid ikke oppmerksom på at verket ikke var hans eget. Kort etter at det ble utgitt, ble forholdet oppdaget – Guignes hadde ikke gjort særlig mer enn å bruke et annet sorteringssystem (system for oppføring «alfabetisk») enn det pater Basile da Glemona hadde benyttet. Forholdet ble sterkt kritisert av professor Jean-Pierre Abel-Rémusat (1788–1832). 

## Verker
* *Voyage a Pékin, Manille et l'Ile de France.* Paris: Imprimerie Impériale, 1808.
* *Dictionnaire Chinois, Français et Latin, le Vocabulaire Chinois Latin.* Paris: Imprimerie Impériale, 1813.

## Referanser
Leonard Gyllenhaal

**Leonard Gyllenhaal**, forkortet **Gyllenhal** (født 3. desember 1752 i Ribbingsberg i Älvsborgs län, død 13. mai 1840 i Höberg i Skaraborgs län) var en svensk entomolog.

Gyllenhaal begynte studier i botanikk og entomologi Uppsala i 1769 under Carl von Linné og Carl Peter Thunberg. Men på grunn av økonomien måtte han avslutte studiene, og gjorde deretter karriere innen militæret og endte tilsist opp som major. I 1799 sluttet han i militæret. I hele denne perioden hadde han hatt interesse innen entomologien og kunne fra nå av vie mye av sin tid til dette arbeidet. Hans interessefelt var biller (Coleoptera).

## Forfatter
Gyllenhaal skrev flere bøker, blant annet *Insecta suecica, Coleoptera* (del I-III, 1808-13; del. IV, 1827). Han bidrog også i bokverket  *Genera et species curculionidum* av Carl Johan Schönherr, hvor har gav en rekke artsbeskrivelser. Han hjalp også entomologen Carl Fredrik Fallén i hans litterære arbeide.

## Utmerkelser
Gyllenhaal ble i 1809 medlem av det svenske Kungliga Vetenskapsakademien, samt medlem av flere andre lærde selskap, blant annet hedersmedlem i det franske *Société entomologique* i Paris. Han fikk i 1828 det Kungliga Vetenskapsakademiens gullmedalje.

## Referanser


## Litteratur
* Franzén, Olle. *Gyllenhaal, Leonard*, Svensk biografisk leksikon, Vol. 17, side. 558-561.

## Eksterne lenker
* Franzén, Olle. ''Gyllenhaal, Leonard'' (Svensk biografisk leksikon)
* Projekt Runeberg – Biografiske artikler av flere i familien Gyllenhaal (Nordisk familjebok 1909, 2nd ed., Vol. 10) 
* Projekt Runeberg – Biografiske artikler av flere i familien Gyllenhaal (Svenskt biografiskt handlexikon 1906, vol. 1)
Lingala

**Lingala** (lingala: **') er et [[bantuspråk]] i [[nigerkongo-språk|nigerkongo-familien]] som snakkes i [[Den demokratiske republikken Kongo]] og [[Republikken Kongo]]. Det er offisielt i begge disse landene, og det er omtrent 8&nbsp;millioner andrespråksbrukere i tillegg til de to millioner [[morsmål]]sbrukerne. Det brukes også til en viss grad i [[Angola]] og [[Den sentralafrikanske republikk]].

== Historie ==
Lingala stammer fra [[bobangi (språk)|bobangi]], et språk som ble snakka langs [[Kongo (elv)|elva Kongo]] mellom [[Lisala]] og [[Kinshasa]]. Bobangi fungerte som et regionalt [[handelsspråk]] før opprettelsen av [[Fristaten Kongo]]. I det nittende århundrets to siste tiår, før [[Leopold II av Belgia]]s styrker erobra området og begynte kommersiell utnytting av det, økte bruken av bobangi. Språket ble lært av og påvirka av vestlige mellommenn og tolker. Koloniadministrasjonen, som trengte et fellesspråk for regionen, begynte å bruke språket til misjons- og administrative formål, og kalte det ''bangala'' for å skille mellom det og det gamle bobangi. Språket utvikla naturlig nok trekk vanlige for andre [[pidginspråk]]; til forskjell fra andre lokale bantuspråk er [[setningsstruktur]]en, [[ordstilling]]a og [[fonologi|lydsystemet]] forenkla, og de som snakker det låner ofte ord og konstruksjoner fra andre språk de kan.

Rundt århundreskiftet 1900 begynte misjonærer fra [[Congregatio Immaculati Cordis Mariae|CICM]] et prosjekt for å «rense» språket, og gjøre det til et «rent bantuspråk» igjen. Bruken av lingala har med årene vokst i takt med innflytelsen til språkets hovedområde, [[Kinshasa]].

== Fonologi ==
=== Vokaler ===
Lingala har sju [[vokal]][[fonem]]er, fordelt på fremre og bakre vokaler.



=== Konsonanter ===
Der konsonanter opptrer i par er den til høyre [[stemt konsonant|stemt]].



=== Toner ===
Lingala er et [[tonespråk]], dvs. at tone er betydningsskillende i [[minimalt par|minimale par]]. Språket har to toner, vanlig (lav) og høy. Høy tone markeres i skriftspråket med [[akutt aksent]] (´). Eksempler på minimale par er **' «menneske» mot **' «hode», **' «å skrive» mot **' «å ankomme».

== Grammatikk ==
Som alle andre [[bantuspråk]] har lingala et [[substantivklasse]]system der substantiv klassifiseres etter hvilket [[prefiks]] de har og hvilke prefiks de utløser i [[samsvarsbøying]]. Tabellen under viser substantivklassene i lingala, og bruker tallsystemet som er vanlig i beskrivelsen av bantuspråk (se [[bantuspråk]] for mer informasjon).



De enkelte klassene utgjør par av entall/flertall. Oddetallsklassene 1–9 tar partallsklasseen 2–10 i flertall. «Unntak» fra dette er at mange husholdningsord i klasse 9 tar prefiks fra klasse 2 (**' «skje», ** «skjeer»). Ord i klasse 11 tar som regel klasse 10 i flertall. De fleste ord i klasse 14 (mengdeord, abstrakter) tar som regel ikke flertall.

## Referanser


## Eksterne lenker
* Lingala - *UCLA Language Materials Project*, University of California Los Angeles (UCLA).
* Innføring i lingala
Iman (modell)

**Iman Mohamed Abdulmajid** (somali: *Iimaan Maxamed Cabdulmajiid*; arabisk: ; født 25. juli 1955), profesjonelt kjent som *Iman* («tro» på arabisk), er en somalisk-amerikansk motemodell, skuespiller og entreprenør. En pionerer innenfor feltet med etnisk kosmetikk, og dessuten kjent for sitt veldedighetsarbeid.

Hun er enke etter den britiske rockemusikeren David Bowie, som hun giftet seg med i 1992.

## Liv og virke
Hun gikk på videregående skole i Egypt og senere bodde hun i Kenya der hun studerte statsvitenskap ved Universitetet i Nairobi.

Iman er muslim og snakker flytende arabisk, engelsk, fransk, italiensk og somalisk. Mens hun gikk på Universitetet i Nairobi ble Iman oppdaget av den amerikanske fotografen Peter Beard, og senere flyttet hun til USA for å starte på sin modellkarriere. Hennes første oppdrag som modell var for bladet *[[Vogue]]* i 1976. Iman ble en umiddelbar suksess innen moteverdenen og ble ofte brukt av kjente designerne som Gianni Versace, Calvin Klein og Yves Saint-Laurent.

Iman er også aktivt engasjert i flere veldedige organisasjoner og opptrer noen ganger som talsmann for organisasjonen Keep a Child Alive samtidig som hun arbeider tett med organisasjoner som Children's Defense Fund.

## Privatliv
Iman giftet seg for første gang i en alder av atten år med en ung somalisk mann som hun hadde forelsket seg i. Ekteskapet endte et par år senere da hun flyttet til USA for å begynne på sin modellkarriere. I 1977 giftet hun seg igjen med den amerikanske basketballspilleren Spencer Haywood. De fikk datteren Zulekha Haywood som ble født i 1978. De to skilte seg i februar 1987. Den 24. april 1992 giftet Iman seg med den britiske musikeren David Bowie. De har en datter sammen som heter Alexandria Zahra «Lexi» Jones (født 15. august 2000).

## Bibliografi
* *I Am Iman* (2001)
* *The Beauty of Color* (2005)

## Referanser


## Eksterne lenker
* Offisielt nettsted 
* 
* Iman Cosmetics
Basile da Glemona

**Basile da Glemona** (*Basile Brollo*, født 1648 i Gemona i Italia, død 1704) var en katolsk prest og kinamisjonær tilhørende fransiskanerordenen. Han ble en dyktig kjenner av kinesisk skrift og språk. 

For å hjelpe sine medarbeidere på misjonsmarken forfattet han en omfattende ordbok som han gav tittelen «Han-Yise Si-Yi – vestlig (europeisk) forklaring av de kinesiske skrifttegn». Denne ordboken ble raskt ettertraktet, og ble utbredt i store deler av Asia på grunn av sin praktiske oppbygning. 

Hundre år etter hans død ble verket også plagiert av Louis-Joseph de Guignes i Frankrike. Guignes nevnte ikke den opprinnelige forfatters navn, skjønt hans eget bidrag begrenset seg til en annerledes organisering av oppslagene – og hyppige avskriftsfeil. 

## Litteratur
* Flavia Cuturi: *In nome di Dio. L'impresa missionaria di fronte all'alterità*,, Meltemi Editore srl, 2004, ISBN 88-8353-348-8
* Pietro Cappellari: *Vita breve del P. Basilio Brollo da Gemona francescano riformato missionario e vicario apostolico del Xensì nella China*, Tip. Jacob e Colmegna, 1871
* Simonetta Polmonari: *Padre Basilio Brollo da Gemona in dialogo con la cultura cinese*, Biblioteca di Studi Ecumenici 8, Vicenza, 2010

## Referanser


## Eksterne lenker
* books.google.de
Gallisk

**Gallisk** er et eldre keltisk språk som ble snakket i deler av Europa så sent som i Romerrikets tid. I snever forstand er gallisk det språket som ble snakket av keltiske innbyggere i Gallia (moderne Frankrike, Belgia og nordlige Italia). I videre forstand utgjør det varianter av det keltiske språk som ble snakket over det meste av Sentral-Europa («østkeltisk»), deler av Balkan, og Anatolia (galatisk), og som det er antatt var meget beslektet med. Det mer avvikende lepontisk i nordlige Italia har tidvis blitt gruppert under gallisk.

Sammen med lepontisk og keltiberisk som ble snakket på den iberiske halvøy utgjør gallisk geografisk sett fastlandskeltiske språk. De nøyaktige lingvistiske slektskapene blant dem, foruten mellom dem og moderne øykeltiske språk, er usikker og gjenstand for akademisk debatt i og med den knappe dokumentasjonen.

Gallisk er dokumentert i rundt 800 inskripsjoner, mange av dem fragmentariske, inkludert kalendere, skrift på potteskår, gravmonumenter, korte dedikasjoner til guddommer, innskrift på mynter, utsagn om eierskap, og andre tekster, muligens tavler med forbannelser og besvergelser. Galliske tekster ble først skrevet med gresk alfabet i det sørlige Gallia og i en rekke gammelitaliske alfabet i nordlige Italia. Etter den romerske erobringen av disse regionene, ble det latinske alfabetet innført som skriftkode. Gallisk ble fortrengt av vulgærlatin og en rekke germanske språk fra 400-tallet og framover.

## Historie
De tidligste kontinentale keltiske nedskrivningene som kan dateres til så tidlig som 500-tallet f.Kr., er leptoniske. De ble funnet i Gallia Cisalpina, og var i form av det etruskiske alfabetet. Nedskrivninger med det greske alfabetet har blitt datert til å være fra 200-tallet f.Kr. Disse ble funnet nær munningene til elven Rhône. Senere nedskrivninger som skriver seg fra romersk gallisk, har stort sett vært skrevet med det latinske alfabetet.

Gregorius av Tours skrev på 500-tallet at det fantes noen innbyggere fra hans region som fortsatt kunne snakke gallisk.

## Grammatikk
### Tallord

Som man kan forvente etter mange års utvikling, er gallisk mer likt latin enn de moderne keltiske språkene er like romanske språk i dag.

## Referanser


## Litteratur
* Eska, Joseph F. (2008a): «Continental Celtic» i: Woodard, Roger D.: *The Ancient Languages of Europe*, Cambridge: Cambridge UP, s. 165–188
* McCone, Kim (1996): *Towards a relative chronology of ancient and medieval Celtic sound change*, Maynooth
* Stifter, David (2012): ''Old Celtic Languages (lecture notes)'', Københavns Universitet
* Watkins, Calvert (1999): «A Celtic miscellany» i: Jones-Blei, K. et al.: *Proceedings of the Tenth Annual UCLA Indo-European Conference, Los Angeles 1998*, Washington: Institute for the Study of Man, s. 3–25

## Eksterne lenker
*''Gaulish language'', av L.A. Curchin
*two sample inscriptions, TITUS
Bogdan Musioł

**Bogdan Musiol** (født 25. juli 1957 i Świętochłowice i Polen) er en østtysk bobsleighkjører som deltok i de olympiske vinterleker 1980 i Lake Placid, 1984 i Sarajevo, 1988 i Calgary, 1992 i Albertville og 1994 på Lillehammer.

Musiol ble olympisk mester i bobsleigh i Lake Placid i 1980. Han var med på det østtyske laget som vant konkurransen i firerbob foran Sveits. De andre på laget var Bernhard Germeshausen, Meinhard Nehmer og Hans Jürgen Gerhardt. Sammen med Meinhard Nehmer vant han bronse i toerbob.

Han vant siden fem sølvmedaljer i de tre neste olympiske vinterleker, i både toer- og firerbob i Sarajevo i 1984 og i Calgary i 1988, og i toerbob i Albertville i 1992.

Musiol ble verdensmester i bobsleigh tre ganger, i firerbob 1978 i Lake Placid, i toerbob 1989 i Cortina d'Ampezzo og i firerbob 1991 i Altenberg.

Bogdan Musiol er far til skihopperen Julian Musiol.

## OL-medaljer
* 1980  Lake Placid -  **Gull** i bobsleigh, firerbob  Øst-Tyskland 
* 1984  Sarajevo -  Sølv i bobsleigh, toerbob  Øst-Tyskland
* 1984  Sarajevo -  Sølv i bobsleigh, firerbob  Øst-Tyskland
* 1988  Calgary -  Sølv i bobsleigh, toerbob  Øst-Tyskland
* 1988  Calgary -  Sølv i bobsleigh, firerbob  Øst-Tyskland
* 1992  Albertville -  Sølv i bobsleigh, firerbob  Tyskland
* 1980  Lake Placid -  Bronse i bobsleigh, toerbob  Øst-Tyskland

## Eksterne lenker
*
Horst Schönau

**Horst Schönau** (født 2. april 1949), østtysk bobkjører som deltok i de olympiske vinterleker 1976 i Innsbruck og 1980 i Lake Placid.

Schönau vant en olympisk bronsemedalje i bobsleigh under vinter-OL 1980 i Lake Placid. Han var med på det østtyske laget som kom på tredjeplass i firerbob bak et annet østtyskt lag og Sveits. De andre på laget var Roland Wetzig, Detlef Richter og Andreas Kirchner.

Gerhardt ble verdensmester i bobsleigh 1978 i Lake Placid i firerbob.
## OL-medaljer
* 1980  Lake Placid -  Bronse i bobsleigh, firerbob  Øst-Tyskland

## Eksterne lenker
*
Roland Wetzig

**Roland Wetzig** (født 24. juli 1959) var en østtysk bobkjører som deltok i de olympiske vinterleker 1980 i Lake Placid og 1984 i Sarajevo.

Wetzig vant en olympisk bronsemedalje i bobsleigh under vinter-OL 1980 i Lake Placid. Han var med på det østtyske laget som kom på tredjeplass i firerbob bak et annet østtysk lag og Sveits. De andre på laget var Andreas Kirchner, Horst Schönau og Detlef Richter.

Fire år senere, under vinter-OL 1984 i Sarajevo ble han olympisk meter i firerbob sammen med Wolfgang Hoppe, Andreas Kirchner og Dietmar Schauerhammer.

## OL-medaljer
* 1984  Sarajevo -  **Gull** i bobsleigh, firerbob  Øst-Tyskland 
* 1980  Lake Placid -  Bronse i bobsleigh, firerbob  Øst-Tyskland

## Eksterne lenker
*
Adjoint

**Adjoint** er en stillingsbeskrivelse brukt i Hæren. I Danmark ble den brukt for en offiser som var midlertidig ansatt i Generalstaben. I Norge ble den også brukt den yngste av generalstabsoffiserene, senere kalt stabsadjutant.

## Kilder
* *Norsk historisk leksikon*, 2. utgave, 3. opplag (2004).
Wolfgang Hoppe

**Wolfgang Hoppe** (født 14. november 1957) er en tysk, tidligere østtysk bobkjører som deltok i de olympiske vinterleker 1984 i Sarajevo, 1988 i Calgary, 1992 i Albertville og 1994 i Lillehammer.

Hoppe ble olympisk mester i bobsleigh to ganger under vinter-OL 1984 i Sarajevo. Han var med på de østtyske lagene som vant både toer- og firerbob. I toerbob sammen med Dietmar Schauerhammer og i firerbob sammen med Roland Wetzig, Dietmar Schauerhammer og Andreas Kirchner.

Hoppe ble verdensmester i bobsleigh seks ganger, tre i toer- og tre i firerbob. I toerbob 1985 i Cervinia, 1986 i Königssee og 1989 i Cortina d'Ampezzo, Ifirerbob 1991 i Altenberg, 1995 i Winterberg og 1997 i St. Moritz.

## OL-medaljer
* 1984  Sarajevo -  **Gull** i bobsleigh, toerbob  Øst-Tyskland 
* 1984  Sarajevo -  **Gull** i bobsleigh, firerbob  Øst-Tyskland 
* 1988  Calgary -  Sølv i bobsleigh, toerbob  Øst-Tyskland
* 1988  Calgary -  Sølv i bobsleigh, firerbob  Øst-Tyskland
* 1992  Albertville -  Sølv i bobsleigh, firerbob  Tyskland
* 1994  Lillehammer -  Bronse i bobsleigh, firerbob  Tyskland

## Referanser


## Eksterne lenker
*
Martin Sørensen

**Martin Sørensen** (født 1982), kalt «**Lille Martin**», var Alf Tande-Petersens makker i TV-programmet *[[Tande-På programmet]]*, som gikk på NRK i 1992.

Programmet hadde sendetid på lørdagskveldene høsten 1992 og våren 1993. Det hadde svært høyre seertall, i 2010 rangert til det 5. mest sette på norsk TV gjennom tidene. Sørensen var 10 år da han deltok i programserien. 

Han flyttet til Kina noen år senere sammen med familien. Han har studert ved University of British Columbia i Vancouver i Canada, og vendte etter studiene tilbake i Kina hvor han bodde i 7 år før han flyttet til Tokyo hvor han er CFO for et firma i det Japanske Hitachi-konsernet.

## Referanser


## Eksterne lenker
* 
*  Lille Martin dro til Kina hos Kjendis.no
NuVinci

**NuVinci** er et trinnløst girsystem produsert og markedsført av det amerikanske selskapet **Enviolo**, tidligere kjent som **Fallbrook Technologies** og **Nuvinci Cycling**. Hovedproduktet er et toroidalt trinnløst girsystem, som så langt bare har blitt kommersialisert som navgir for sykler. Det har også vært utviklet for bruk på store kjøretøy, elektriske kjøretøy, gressklippere og vindturbiner, men selskapet har ikke oppnådd kommersiell suksess på disse områdene.

## Historie
Selskapet Fallbrook Technologies Inc. ble etablert i 1989 i Texas. I 2009 hentet det $25 millioner i risikokapital. Totalt har selskapet hentet nesten $100 millioner siden 2000. I 2008 hadde det $2.3 millioner i inntekter, og $871 000 i de første 9 månedene av 2009.

I 2017 ble det kunngjort at NuVinci Cycling ville bli omdøpt til Enviolo. I februar 2018 søkte selskapet om Chapter 11-konkurs. I juni 2018 hadde selskapet blitt omstrukturert under Chapter 11, og under nytt eierskap ble sykkeldivisjonen omdøpt til Enviolo.

## Galleri

Nuvinci internals.jpg|Den trinnløse innvendige girskiftemekanismen
Tilting ball variator.svg|Snittegning av girskiftemekanismen


## Referanser


## Eksterne lenker
*
Britisk (keltisk)

**Britisk** eller mer korrekt som **[[brytoniske språk|brytonsk]]** (også karakterisert som *brittonisk*, *gammelbrytonisk*, eller *fellesbrytonisk*) var et P-keltisk språk som ble snakket på De britiske øyer i oldtiden.

Britisk er en form for øykeltiske språk som hadde utviklet seg fra et før-keltisk, et hypotetisk foreldrespråk som allerede hadde begynt å skille seg ut i ulike dialekter eller språk allerede før 500-tallet e.Kr. Inn i 500-tallet ble britisk adskilt i fire ulike språk: walisisk, bretonsk, kornisk, og kumbrisk. Det finnes forskere som hevder at piktisk kan ha hatt nære bånd til brytonsk, mens andre forskere mener at piktisk var et selvstendig språk, om enn preget av brytonsk. Om førstnevnte er riktig, kan piktisk således betraktes som den femte språkgrenen av brytonsk.

Bevis fra walisisk viser en stor innflytelse fra latin på brytonsk i løpet av den romerske perioden, og særlig i begreper knyttet til kirken og kristendom hvor bortimot alle begreper er avledet fra latin. Brytonsk ble senere erstattet i Skottland (sør for fjorden Firth of Forth) av skotsk-gælisk og mellomengelsk (som her utviklet seg til skotsk), skjønt språket overlevde inn i middelalderen i sørlige Skottland og Cumbria, — kumbrisk. Britisk ble gradvis erstattet av engelsk over hele England; i nord forsvant kumbrisk så sent som på 1200-tallet og i sør var kornisk i praksis et dødt språk på 1800-tallet. O'Rahillys historiske modell antyder muligheten for at det var et brytonsk språk i Irland før spredningen av goideliske språk her, det som ble irsk-gælisk og skotsk-gælisk, men dette synet har ikke stor aksept blant andre filologer.

## Referanser


## Litteratur

*
Trinnløse girsystem

**Trinnløse girsystem** (også kalt variator) er en type gir som kan benyttes til forskjellige formål og som i motsetning til andre typer girsystem ikke har definerte girtrinn, men derimot gradvis endring i utvekslingen ettersom turtallet endres, altså en type automatisk gir. De vanligste formene er kontinuerlig variabel girkasse (en: CVT = continuously variable transmission) og IVT (en: infinitely variable transmission).

## Historikk
Leonardo da Vinci er ansett for den første som konstruerte et trinnløst girsystem.

Bruk av trinnløse girsystem er utbredt. De brukes idag blant annet på mange biler, mopeder, snøscootere, jordbruksmaskiner, tråsykler, industrielle produksjonsverktøy og vindmøller.

## Typer
*Variabel-diameters pulley (VDP), Reeves drive
*Toroidal eller rulle-basert CVT
*Infinitely Variable Transmission (IVT)
*Ratcheting CVT
*Hydrostatisk CVT
*Variabel tannstørrelsessystem
*Kjegle-CVT
*Radiell rulle CVT
*Friksjons-drive CVT

## Produsenter av trinnløse girsystem
*Fallbrook Technologies Inc.
Kelle

**Kelle** er en by i departementet Cuvette-Ouest nordøst i Republikken Kongo. Byen fungerer som hovedsete for distriktet med samme navn, og betjenes av Kelle Airport.
Fosskolltunnelen

**Fosskolltunnelen** er en motorveitunnel på E18 i Lier i Buskerud. Den har tre løp, hvor krabbefeltet nordover er i eget løp på grunn av stigningen. Tunnelen har en stigning på 4,5 prosent. De to nordgående tunnelløpene åpnet for trafikk i desember 1967, mens løpet i retning Drammen åpnet i november 1972. Løpene er henholdsvis 506, 552 og 562 meter lange.

Tunnelen, samt nærliggende planfritt kryss samt to bruer, er objekt nr 74 i Statens vegvesens landsverneplan.
Strekningen er 4,44 km lang og går fra Lierelva og opp dalen gjennom tunnelene og til toplankysset Kirkelinna. Motorvegen skjærer gjennom jordbrukslandskapet, men har god terrengtilpasning. Kirkelinna er et toplanskryss i samsvar med tidens idealer med romslige av- og påkjøringsramper og åpne grøntarealer med noen få trær.

Tunnelen er fredet fordi den er et godt eksempel fra starten av motorvegutbyggingen i Norge. Byggingen av motorveger var ett viktig trekk fra midten til slutten av 1960- tallet der man hadde hentet idealene fra utlandet. På bakgrunn av den økende biltrafikken og ønsket om effektivisering, ble motorvegene med midtdeler sett som en god løsning. Motorvegen er derfor et typisk eksempel fra nyvinningene innen vegbyggingen i denne perioden. 

## Se også
* Veitunneler i Norge

## Referanser
Kleivenetunnelen

**Kleivenetunnelen** er en motorveitunnel på Europavei 18 i Drammen kommune i Buskerud. Den har to løp hvor det sørgående er på 1&nbsp;820 meter og det nordgående er 553 meter langt. Det eldste løpet ble åpnet 8. desember 1978, tre år etter Drammensbrua. Det sørgående har fartsgrense 100 km/t, og det nordgående, eldste løpet har 80 km/t.

Tunnelen har motorveistandard. Sørgående løp har seks nødutganger, hvorav én ender inne i nordgående løp.

## Se også
* Veitunneler i Norge
* Undersjøiske veitunneler i Norge

## Referanser
Teleplanlokket

**Teleplanlokket** er en veitunnel på fylkesvei 166 i Bærum kommune i Akershus. Den har to løp og er 157 meter lang.

## Se også

*Veitunneler i Norge
*Undersjøiske veitunneler i Norge
Knut Helland

**Knut Helland** (født 7. desember 1959) er en norsk professor i medievitenskap. Han har arbeidet mest med nyhetsjournalistikk og medier og sport.

Helland er utdannet som musikklærer, men tok i 1988 hovedfag i massekommunikasjon og mediekunnskap ved Universitetet i Bergen. Han avla i 1994 doktorgrad ved University of Leicester. Helland har siden 1993 arbeidet ved Universitetet i Bergen. Helland er siden 2002 professor ved Institutt for informasjons- og medievitenskap. Fra 2009 er han dekanus ved Det samfunnsvitenskapelige fakultet, Universitetet i Bergen. Han har også vært professor II ved Universitetet i Stavanger.

## Bibliografi
* Helge Østbye, Knut Helland, Karl Knapskog og Leif Ove Larsen: *Metodbok för medievetenskap*, Malmö: Liber, 2004
* Knut Helland: *Sport, medier og journalistikk: med fotballandslaget til EM*, Bergen: Fagbokforlaget, 2003
* Gunnar Sand og Knut Helland: *Bak TV-nyhetene: produksjon og presentasjon i NRK og TV2*, Bergen: Fagbokforlaget, 1998
* Helge Østbye, Karl Knapskog, Knut Helland og Terje Hillesund: *Metodebok for mediefag*, Bergen: Fagbokforlaget, 1997
* Ingunn Hagen og Knut Helland (red.): *Verda på skjermen: om nyheiter og fjernsyn*, Oslo: Samlaget, 1993

## Eksterne lenker
* Presentasjon fra UiB
Mellandsvågen naturreservat

**Mellandsvågen naturreservat** er et naturreservat på vestsiden av Skardsøya i Aure kommune i Møre og Romsdal. Naturreservatet har siden 1996 status som ramsarområde på grunn av sin betydning for trekkfugler.
 
Reservatet ble opprettet i 1988 for å ta vare på et viktig våtmarksområde med tilhørende plantesamfunn, fugleliv og annet dyreliv. **Mellandsvågen dyrelivsfredning** som måler 12,2 km² ble opprettet samtidig i 1988 som et bufferområde i jord- og sjøområder sør og vest for naturreservatet. Mellandsvågen naturreservat grenser i øst til Melland naturreservat, opprettet i 2002, på 0,47 km². 

Området består av en fjordmunning, og noen holmer og nes. Den dominerende landskapstypen er store, velutviklede og varierte strandengsamfunn, særlig sør for Livsneset og rundt Storholmen. Bakenfor strandengene er det fukthei med overgang mot fattigmyr. Det er en rik og variert vegetasjon. Det er ingen rødlistede plantearter, men flere regionalt sjeldne eller truede: saftmelde, sandslirekne, havbendel og trådtjønnaks. Området er også svært viktig for overvintrende vannfugler, som lommer, lappedykkere og ender.
 
Amatørornitologer fra Hemne har i flere år gjennomført vintertellinger av fugl i reservatet.
 
## Referanser


## Eksterne lenker
* 
* Forvaltningsplan for Melland og Mellandsvågen, 2006
Institutt for geografi (UiB)

**Institutt for geografi** er en enhet under Det samfunnsvitenskapelige fakultet ved Universitetet i Bergen. Instituttet tilbyr utdanning i geografi på bachelor-, master- og phd-nivå. Det har 22 årsverk i faste og midlertidige forskerstillinger. 

Instituttet ledes av professor Svein Olaf Dahl. 

## Eksterne lenker
* Instituttets hjemmesider
Institutt for sosialantropologi

**Institutt for sosialantropologi** er et institutt ved Det samfunnsvitenskapelige fakultet ved Universitetet i Bergen. Instituttet driver forskning og utdanning i sosialantropologi på bachelor-, master- og ph.d.-nivå. Det har 25 årsverk i faste og midlertidige forskerstillinger. 

Instituttet ledes av professor Edvard Hviding. 

## Eksterne lenker

* Instituttets hjemmesider
Nürtingen

**Nürtingen** er en by i delstaten Baden-Württemberg sør i Tyskland. Byen ligger ved elven Neckar, og har 40&nbsp;395 innbyggere per 31. desember 2008. Byen blir først nevnt som *Niuritingin* i 1046. Omkring 1335 fikk Nürtingen bystatus.

## Referanser


## Eksterne lenker
*
Carl Einar Traaen

**Carl Einar Traaen** (født 1967) er en norsk journalist, musiker og vokalist (bass-sanger). 

Han har fra 2002 vært medlem av den norske gruppa Bjelleklang, hvor han synger, spiller  munnharpe, Casio-tastatur og stekepanne. Han har medvirket på mer enn seksti plateinnspillinger. Han har sunget i Oslo domkor. 

Traaen har cand. mag i musikk ved Universitetet i Oslo. Han har også utdannelse fra Norsk journalisthøgskole og Luftforsvarets befalsskole. Han har vært informasjonssjef for Norsk Kaffeinformasjon og Norsk institutt for jord- og skogkartlegging. Han har vært reporter i Norsk rikskringkasting (blant annet *[[Dagsnytt]]* og ''Dagsnytt Atten'').

## Diskografi
### Bjelleklang
* *[[Sokker i sandaler]]* (2006)
* *[[Menn, menn, menn]]* (2009)
;Singler
* «Olav Harald Haakon Magnus Hansen» (2002)
* «Vil du ha sjokolade» (2003)
* «Slepp min kenguru ut, Knut» (2006)
* «Menn, menn, menn» (2009)
* «Dumpa» (2010)
### Deltar på
* Elisabeth Andreassen: *[[Bettans jul]]* (1996)
* Wenche Myhre: *[[Vannmann]]* (1997)
* Ole Paus & Oslo Kammerkor: *[[Det begynner å bli et liv]]* (1998)
* Trond Granlund: *Høyt, lavt & langt* (2003)
* Trond Granlund: *[[Høyt, lavt og langt]]* (2003)
* Henrik Wergeland: *[[Henrik Wergeland: I børnekammeret]]* (2005)
* Trond Granlund: *[[En litt forvirra fyr]]* (2005)
* Grappa/NRK Aktivum/Jubileum 2000: *[[Smak av himmel, spor av jord: Kristusbilder fra salmeboken]]* (2006)
* Trond Granlund: *[[Kommer tid, kommer råd]]* (2007)
* Lørenskog Mannskor: *[[Vi jubler (Lørenskog Mannskor-album)|Vi jubler]]* (2008)
* Trond Granlund: *[[En rønner fra Manglerud &ndash; Live fra NRK Studio]]* (2012)
* Trond Granlund: *[[50 år på veien (Trond Granlund-album)|50 år på veien]]* (2014)

## Referanser
Kongo Central

**Kongo Central** (tidligere **Congo Centrale**, **Bas-Zaïre**, deretter **Bas-Congo**) er en provins i Den demokratiske republikken Kongo. Det er landets eneste provins med kystlinje (mot Atlanterhavet), og provinshovedstaden er Matadi. Provinsen grenser mot Kinshasa i nordøst, Kwango i øst og Angola mot sør.

Da Den demokratiske republikken Kongo ble uavhengig, var Kongo Central en del av den større provinsen Léopoldville sammen med de nåværende provinsene Kinshasa, Kwango, Kwilu og Mai-Ndombe.

Utenom hovedstaden Matadi, er Boma den eneste offisielle byen i provinsen. 

## Territorier
* Kasangulu
* Kimvula
* Lukula
* Luozi
* Madimba
* Mbanza-Ngungu
* Muanda
* Seke-Banza
* Songololo
* Tshela

## Referanser


## Eksterne lenker
*
Thomas Scharping

**Thomas Scharping** (født 1948 i Tyskland) er en tysk sinolog og professor i nyere historie/politikk, økonomi og samfunn ved Universitetet i Köln.

Scharping studerte sinologi, politologi og japanologi i Berlin og Hongkong og tok det tyske diplomatis tolkeeksamen for kinesisk. 

Han har siden beskjeftiget seg blant annet med kinesisk kommunisme og kinesisk økonomi, og gjennomført større forskningsprosjekter vedrørende kinesisk befolknings-, inntekts- og sysselsettingspolitikk. 

## Verker i utvalg
* *Der Demokratische Bund und seine Vorläufer 1939-1949, Chinesische Intelligenz zwischen Kuomintang und Kommunistischer Partei*, Hamburg: Institut für Asienkunde 1972, 155 s.
* *Mao Chronik, Daten zu Leben und Werk 1893-1976*, München: Hanser Verlag 1976, 235 s.
* *Umsiedlungsprogramme für Chinas Jugend 1955-1980, Probleme der Stadt-Land-Beziehungen in der chinesischen Entwicklungspolitik*, Hamburg: Institut für Asienkunde 1981, 575 s.
* (som medforfatter:) *Geburtenplanung in China, Analysen, Daten, Dokumente*, Hamburg: Institut für Asienkunde 1995, 388 s.
* (som medforfatter:) *Migration in China's Guangdong Province, Major Results of a 1993 Sample Survey on Migrants and Floating Population in Shenzhen and Foshan*, Hamburg: Institut für Asienkunde 1997, 160 s.
* *Floating Population and Migration in China, The Impact of Economic Reforms*, Hamburg: Institut für Asienkunde 1997, 376 d.
* *The Evolution of Regional Birth Planning Norms 1954-97*, Parts I-II, (=Chinese Sociology and Anthropology, Vol. 32, No. 3 and No. 4), Armonk: M.E. Sharpe 2000, 120 s. + 108 
* *Birth Control in China 1979-2000: Population Policy and Demographic Development*, London & New York: RoutledgeCurzon, 2003, ISBN 0-7007-1154-6
Marisol Nichols

**Marisol Nichols** (født 2. november 1973 i Chicago i Illinois) er en amerikansk skuespiller, best kjent for sin rolle som spesialagent Nadia Yasir i CTU i den sjette sesongen av TV-serien *[[24 (TV-serie)|24]]*. Hun debuterte som skuespiller i 1996 med TV-serien *[[My Guys]]*. Hun har vært med i flere kjente TV-serier, blant annet *[[Vegas Vacation]]*, *[[Venner for livet]]*, *[[Cold Case]]* , *[[Nip/Tuck]]* og *[[Riverdale]]*.

Marisol giftet seg med Taron Lexton 13. april 2008. Deres første barn Rain India Lexton ble født 30. september 2008.

## Eksterne lenker
* 
*
Ann-Sofi Colling-Saltin

**Ann-Sofi Colling-Saltin** (født Elin Ann-Sofi Pettersson 1. januar 1932 i Stockholm) er en tidligere svensk turner. Hun representerte *Stockholms Studenternas Idrottsförening*.

I 1950 vant Sverige gull i troppskonkurransen med håndapparater i VM i turn, med Pettersson på laget. Individuelt fikk også to medaljer; hun delte gullet i skranke med østerrikske Gertchen Kolar, og hun fikk sølv i den individuelle mangekampen, bak polske Helena Rakoczy.

Hun deltok senere i OL i 1952 og 1956, første gang 20 år gammel. Ved OL i 1952 forsvarte Sverige VM-gullet sitt fra 1950, og vant gull i troppskonkurransen; de hadde et program der de brukte baller. Sovjetunionen på andreplass brukte ringer, på samme måte som i moderne rytmisk gymnastikk. I lagkonkurransen sammenlagt kom Sverige på 4.-plass. Individuelt kom Pettersson på 44.-plass sammenlagt.

I sitt siste OL, i 1956, fikk Sverige sølv i troppskonkurransen. Igjen brukte de baller. Her fikk hun også en individuell medalje; hun vant bronse i hopp, bak de to sovjetiske jentene Larisa Latynina og Tamara Manina.

## Referanser


## Eksterne lenker
* 
* Profil med bilde hos Sveriges Olympiska Kommitté
Ramon Novarro

**Ramón Novarro** (1899–1968) var en meksikansk skuespiller som oppnådde berømmelse som skuespiller i diverse stumfilmer. Han flyttet med familien sin til Los Angeles for å unnslippe den meksikanske revolusjonen i 1913. 

Han debuterte som skuespiller i filmene *[[The Little American]]* og *[[The Woman God Forgot]]* fra 1917. Hans rolle i filmen *[[Scaramouche]]* fra 1923 førte til hans første store suksess og gjennombrudd. 

Han var på sitt beste som skuespiller på slutten av 1920-tallet og på begynnelsen av 1930-tallet, og da tjente han mer enn 100&nbsp;000 dollar per film. Han investerte noe av sine inntekter i fast eiendom, så etter at skuespillerkarrieren hans tok slutt var han fortsatt i stand til å opprettholde en komfortabel livsstil.

Novarro var homofil, og hadde hele sitt liv vært plaget med at den katolske kirken som han var medlem av ikke aksepterte homoseksualitet.

## Filmografi (utvalg)
### Stumfilmer

### Lydfilmer

## Referanser


## Eksterne lenker
*
Steinar Steffensen

**Steinar Steffensen** (født 22. mars 1953 i Finnsnes) er en norsk gitarist og lærer. Han spilte i det norske rockebandet Blått & Rått, som er kalt Nord-Norges svar på Rolling Stones. I 2006 startet han bandet Zocloz, og forlot Blått og Rått i 2007. Nå er han medlem som gitarist i bluesbandet BlåCompaniet som i august 2013 ga ut sin første utgivelse, EP'en *Plommå i egget*. 
## Diskografi
### BlåCompaniet
* *Plommå i egget* (2013, EP)
* *[[Rubbel og bit]]* (2014)
### Blått & Rått
* *[[Blått & Rått (album)|Blått & Rått]]* (1996)
* *[[Hvite engel]]* (1997)
* *[[Oppned]]* (1999)
* *[[Vanvittige tider]]* (2002)
* *[[Fritt vilt (album)|Fritt vilt]]* (2005)
* *[[Høyoktan]]* (2008)

### Zocloz
* *So Close* (2008)
;Deltar på
* Hanne Dahlberg: *Social Butterfly* (2014)
* Arne Brændeland: *Du danser rundt i lyset* (2016)
* Arne Brændeland: *Den 7ende dag* (2017)
* Leo Leonhardsen: *Helledussan førr en dom* (2017)
* Leo Leonhardsen: *[[Brev fra Amsterdam]]* (2017)
* Arne Brændeland: *Vakre Anna* (2018)
Beslutning

**Beslutning** er en betegnelse på en rettslig avgjørelse som verken er en kjennelse eller dom. Beslutninger omfatter kun prosessuelle spørsmål, og avgjør ikke den materielle siden ved en tvist eller en straffesak. En rekke beslutninger er nokså hverdagslige og kan ikke ankes, mens viktigere beslutninger kan angripes på denne måte.

I sivilprosessen treffer retten avgjørelser om «saksbehandlingen som ikke etter loven krever kjennelse», eller «å samtykke til eller nekte anke», ved beslutning.

## Referanser
Alla Nazimova

**Alla Nazimova** (født Мириам Левентон - Miriam Leventon,  i Jalta på Krim, død 13. juli 1945 i Los Angeles i California) var en russisk-amerikansk teater- og filmskuespiller, manusforfatter og produsent. Hun debuterte som skuespiller i *1915* i filmen *War Brides*.

Nazimovas private livsstil ga opphav til omfattende rykter om et angivelig utsvevende liv, og det har blitt sagt at hun var bifil.

Nazimova overlevde en brystkreft-operasjon, men døde av et hjerteinfarkt i en alder av 66 år i 1945. For hennes bidrag til filmindustrien ble hun etter sin død anerkjent med en stjerne på Hollywood Walk of Fame.

## Filmer i utvalg

## Referanser


## Eksterne lenker
* Alla Nazimova på Kino-Teatr 
*
Michael Nouri

**Michael Nouri** (født 9. desember 1945 i Washington, D.C.) er en amerikansk TV- og filmskuespiller. Han er kjent for sin rolle som Nick Hurley i filmen *[[Flashdance]]* fra 1983. Han han også spilt i blant annet *[[The Proposal]]* fra 2009.

Michael Nouri debuterte som skuespiller i filmen *[[Goodbye Columbus]]* i 1969. Siden den gang har han hatt flere gjesteroller i mange forskjellige TV-serier, blant annet *[[Brothers & Sisters]]*, ** og *[[Lov og orden (TV-serie)|Lov og orden]]*. Han har også hatt flere roller på Broadway, blant annet som kong Marchand i musikalen *Victor / Victoria* sammen med Julie Andrews fra 1995 til 1997. Han har en tilbakevendende rolle i ''NCIS'' som Eli David, far til Ziva David og Mossads sjef.
## Referanser


## Eksterne lenker
* 
*